בית המקדש לילדים
פתיחה (בקולו של דניאל):; - מה בנית?; - את בית המקדש! ; - או אהה גבוה!; - נכון בית המקדש הוא בגודל כזה. כי זה בית המקדש רק לילדים!; דניאל הקטן אוהב את גן סביון; ומצייר עם אבא בפינת היצירה יום יום; לעדי הגננת מקשיב בפה פעור; ולא שוכח אף מילה משעת סיפור; ובבית מספר על מגילת רות; על בת פרעה ועל משה בתיבה; ואמא שואלת ומקשיבה; וקוראת לו לבנה "אהבה"; דניאל דניאל; איזה ילד מתוק דניאל; צוחק וצוהל סקרן ושואל; איזה ילד מושלם דניאל; דניאל באוֹרי התינוק מטפל; עם יובל אחותו משחק ומטייל; הוא אוהב את כולם מאוד; וקולו התמים ממיס לבבות; דניאל מסדר ת'צעצועים לבד; ובצבע אדום רץ ראשון לממ"ד; עם כל הילדים מחכה לבום; ואפילו אם פוחד הוא לא מראה כלום; דניאל דניאל; איזה ילד מתוק דניאל; צוחק וצוהל סקרן ושואל; איזה ילד מושלם דניאל; ובערב שבת הייתה בהלה; דניאל הקטן למעלה עלה; אל בית המקדש שבנה לילדים; הוא ביקש כוס חלב ואמר לאלוהים:; אז אלוהים, אני דניאל מגן סביון בנחל עוז; בן ארבע וחצי כבר; ואני כבר יודע לכתוב את שמי ולרכב על אופניים; ואפילו בניתי את בית המקדש לילדים שבשמיים; אלוהים בבקשה תגיד לאנשים; שלא יפה להתפרץ ככה לבתים; כי זה בכלל לא מנומס לזרוק פצצות על ילדים; וגם אם רבים צריך להשלים; אלוהים תוריד גשם לכלניות; ושכל הילדים יקפצו בשלוליות; ושכל המשפחות יהיו שמחות; ושלא יהיו אף פעם מלחמות; דניאל דניאל; גולש על שביל החלב; מנפנף לשלום; לכל אהוביו; 